title: 2008/365/EY: Komission päätös, tehty 30 päivänä huhtikuuta 2008 , talousvalistusta käsittelevän asiantuntijaryhmän perustamisesta

text:
               9.5.2008

               FI

               Euroopan unionin virallinen lehti

               L 125/36

      KOMISSION PÄÄTÖS,
   tehty 30 päivänä huhtikuuta 2008,
   talousvalistusta käsittelevän asiantuntijaryhmän perustamisesta
   (2008/365/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Euroopan yhteisön perustamissopimuksen 3 artiklassa yhtenä yhteisölle annettuna tehtävänä on sellaisten sisämarkkinoiden luominen, joille on ominaista, että tavaroiden, henkilöiden, palvelujen ja pääomien vapaata liikkuvuutta rajoittavat esteet poistetaan jäsenvaltioiden väliltä.

               (2)

               Euroopan yhteisön perustamissopimuksen 95 artiklassa edellytetään, että komissio perustaa sisämarkkinoiden toteuttamista ja toimintaa koskevat ehdotuksensa kuluttajansuojan osalta suojelun korkeaan tasoon ja ottaa huomioon kaiken tieteelliseen tietoon perustuvan uuden kehityksen.

               (3)

               Euroopan yhteisön perustamissopimuksen 149 artiklan mukaisesti yhteisö myötävaikuttaa korkealaatuisen koulutuksen kehittämiseen rohkaisemalla jäsenvaltioiden välistä yhteistyötä sekä tarvittaessa tukemalla ja täydentämällä jäsenvaltioiden toimintaa pitäen täysin arvossa jäsenvaltioiden vastuuta opetuksen sisällöstä ja koulutusjärjestelmien järjestämisestä sekä niiden sivistyksellistä ja kielellistä monimuotoisuutta.

               (4)

               Euroopan yhteisön perustamissopimuksen 153 artiklassa edellytetään, että yhteisö suojaa kuluttajien etuja ja varmistaa kuluttajansuojan korkean tason siten, että se myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi.

               (5)

               Jotta yhtenäismarkkinoista olisi välitöntä etua eurooppalaisille, on olennaisen tärkeää tarjota heille talousvalistusta, joka auttaa heitä tekemään rahoituspalveluiden ostoa koskevia, tietoon perustuvia päätöksiä ja ymmärtämään henkilökohtaisen varainhoidon perusteita, kuten komission tiedonannossa 2000-luvun Euroopan yhtenäismarkkinat
                   (1) todetaan.

               (6)

               Talousvalistuksen merkitys on tunnustettu myös valkoisessa kirjassa Rahoituspalvelupolitiikka 2005–2010
                   (2), vihreässä kirjassa vähittäisrahoituspalveluista
                   (3), Ecofin-neuvoston 8 päivänä toukokuuta 2007 tekemissä päätelmissä (4) ja Euroopan parlamentin päätöslauselmassa rahoituspalvelupolitiikasta (5).

               (7)

               Komissio antoi tiedonannon Talousvalistus
                   (6), jolla muiden aloitteiden lisäksi tiedotetaan sellaisen asiantuntijaryhmän perustamisesta, jolla on käytännön kokemusta talousvalistuksen alalla.

               (8)

               Asiantuntijaryhmän on myötävaikutettava talousvalistusta koskevien parhaiden käytäntöjen jakamiseen ja edistämiseen ja tuettava komissiota sen toimissa talousvalistuksen alalla.

               (9)

               Asiantuntijaryhmän on muodostuttava henkilöistä, joilla on pätevyyttä ja asiantuntemusta talousvalistuksen alalta ja jotka edustavat useita eri julkisia ja yksityisiä sidosryhmiä.

               (10)

               Sen vuoksi olisi perustettava talousvalistusta käsittelevä asiantuntijaryhmä ja määritettävä yksityiskohtaisesti sen tehtävät ja rakenne,

         ON PÄÄTÄNYT SEURAAVAA:
   1 artikla
   Perustetaan talousvalistusta käsittelevä asiantuntijaryhmä, jäljempänä ’ryhmä’.
   2 artikla
   Tehtävät
   Ryhmän tehtävänä on

               —

               jakaa ja edistää parhaita käytäntöjä talousvalistuksen alalla;

               —

               antaa neuvoja komissiolle siitä, kuinka komission tiedonantoon Talousvalistus sisältyneet periaatteet korkean tason talousvalistuksen järjestämisestä pannaan täytäntöön;

               —

               avustaa komissiota oikeudellisten, sääntelystä johtuvien, hallinnollisten ja muiden talousvalistuksen antamiseen liittyvien esteiden määrittämisessä;

               —

               antaa komissiolle neuvontaa siitä, millä tavoin havaitut esteet olisi poistettava;

               —

               myötävaikuttaa talousvalistuksesta annetussa tiedonannossa esitettyjen aloitteiden valmisteluun ja vuodelle 2010 suunniteltujen aloitteiden arviointiin.

         Komissio voi kuulla ryhmää missä tahansa talousvalistukseen liittyvissä kysymyksissä.
   3 artikla
   Kokoonpano – Nimittäminen
   1.   Tämän päätöksen hyväksynnän yhteydessä komissio julkaisee hakemuspyynnön, joka on suunnattu jäsenvaltioiden viranomaisille, akateemisille laitoksille, rahoituspalvelujen tarjoajille, kuluttajajärjestöille ja tarvittaessa muille ryhmille, jotka haluavat ehdottaa jäseniä ryhmään. Myös yksityishenkilöiden jättämät hakemukset hyväksytään.
   2.   Komissio nimittää ryhmän jäsenet talousvalistuksen alan asiantuntijoiden joukosta. Jäsenten nimitys on henkilökohtainen. Jäseniä pyydetään antamaan komissiolle neuvoja ulkopuolisista ohjeista riippumattomasti.
   3.   Sopivina pidetyt hakijat, joita ei ole nimitetty, voidaan lisätä varallaololuetteloon, jota komissio voi käyttää nimittäessään uusia jäseniä.
   4.   Ryhmä koostuu enintään 25 jäsenestä.
   5.   Jäseniin sovelletaan seuraavia säännöksiä:

               —

               Ryhmän jäsenet nimitetään kolmivuotiskaudeksi, joka voidaan uusia. Heidän on toimittava tehtävässään, kunnes heidän tilalleen nimitetään uusi jäsen tai heidän toimikautensa päättyy. Heidän toimikautensa alkaa ryhmän ensimmäisestä kokoontumisesta.

               —

               Jäsenille, jotka eivät enää pysty osallistumaan tehokkaasti ryhmän työhön, jotka eroavat tai jotka eivät noudata tässä artiklassa tai Euroopan yhteisön perustamissopimuksen 287 artiklassa mainittuja edellytyksiä, voidaan nimetä seuraaja jäljellä olevaksi toimikaudeksi.

               —

               Jäsenten, jotka on nimitetty yksityishenkilöinä, on joka vuosi allekirjoitettava sitoumus toimimisesta yleisen edun hyväksi sekä ilmoitus siitä, onko heillä sellaisia sidonnaisuuksia, jotka voisivat vaarantaa heidän puolueettomuutensa.

               —

               Ryhmän jäsenten nimet julkaistaan asiantuntijaryhmien julkisessa rekisterissä ja sisämarkkinoiden ja palvelujen pääosaston internetsivuilla. Jäsenten nimet kerätään, käsitellään ja julkaistaan yksilöiden suojelusta henkilötietojen käsittelyssä annetun asetuksen (EY) N:o 45/2001 säännösten mukaisesti.

         4 artikla
   Toiminta
   1.   Työryhmän puheenjohtajana toimii komissio.
   2.   Ryhmä voi komission kanssa asiasta sovittuaan perustaa alaryhmiä tarkastelemaan erityiskysymyksiä ryhmän määrittelemien toimeksiantojen mukaisesti. Alaryhmät lakkautetaan heti, kun ne ovat täyttäneet niille asetetut tavoitteet.
   3.   Puheenjohtaja voi kutsua tarkkailijoita, joilla on käsiteltävän asian erityistietämystä, osallistumaan ryhmän tai alaryhmän työhön, jos tämä on hyödyllistä ja/tai tarpeen.
   4.   Tietoja, jotka on saatu ryhmän tai alaryhmän toimintaan osallistumisen kautta, ei saa paljastaa, jos komissio on ilmoittanut tietojen liittyvän luottamuksellisiin asioihin.
   5.   Ryhmä ja sen alaryhmät kokoontuvat yleensä komission tiloissa komission päättämien menettelyjen ja aikataulun mukaisesti. Komissio antaa käyttöön sihteeripalvelut. Muut komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä komission laatiman työjärjestyksen mallin pohjalta (7).
   7.   Komissio voi julkaista sisämarkkinoiden ja palvelujen pääosaston internetsivuilla ryhmän laatimia yhteenvetoja, päätelmiä tai päätelmien osia ja valmisteluasiakirjoja asianomaisen asiakirjan alkukielellä.
   5 artikla
   Kokouskulut
   1.   Komissio korvaa komissiossa voimassa olevien säännösten mukaisesti ryhmän toimintaan liittyvät ryhmän jäsenten ja tarkkailijoiden matka- ja oleskelukustannukset. Jäsenet eivät saa palkkiota tehtäviensä hoidosta.
   2.   Kokouskulut korvataan vuosittaisessa määrärahojen kohdentamista koskevassa menettelyssä asianomaiselle yksikölle myönnettyjen määrärahojen puitteissa.
   6 artikla
   Voimaantulo
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.

      Tehty Brysselissä 30 päivänä huhtikuuta 2008.

            Komission puolesta

         Charlie McCREEVY

            Komission jäsen

      (1)  KOM(2007) 724 ja sen liitteenä oleva valmisteluasiakirja ”Initiatives in the Area of Retail Financial Services”, SEC(2007) 1520.

      (2)  KOM(2005) 629 lopullinen.

      (3)  KOM(2007) 226.

      (4)  9171/07 (Presse 97).

      (5)  P6_TA-PROV(2007)0338/A6-0248/2007.

      (6)  KOM(2007) 808.

      (7)  Asiakirjan SEC(2005) 1004 liite III.


Avis juridique important

|

32002D0613(01)

Euroopan parlamentin päätös Euroopan parlamentin työjärjestyksen mukauttamisesta Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 säännöksiin (2001/2135(REG))

Virallinen lehti nro C 140 E , 13/06/2002 s. 0120 - 0120

Euroopan parlamentin päätös Euroopan parlamentin työjärjestyksen mukauttamisesta Euroopan
parlamentin, neuvoston ja komission asiakirjojen saamisesta yleisön tutustuttavaksi annetun
Euroopan parlamentin ja neuvoston asetuksen (EY) N:o 1049/2001 säännöksiin (2001/2135(REG))
Euroopan parlamentti, joka
- ottaa huomioon puhemiehen 29. kesäkuuta 2001 päivätyn kirjeen,
- ottaa huomioon EY:n perustamissopimuksen 255 artiklan, Euroopan unionista tehdyn sopimuksen
28 artiklan 1 kohdan sekä 41 artiklan 1 kohdan sekä Euroopan unionin perusoikeuskirjan 42 artiklan
ja 52 artiklan 2 kohdan,
- ottaa huomioon työjärjestyksen 181 artiklan,
- ottaa huomioon perussopimus-, työjärjestys- ja toimielinasioiden valiokunnan mietinnön sekä kansalaisvapauksien
ja -oikeuksien sekä oikeus- ja sisäasioiden valiokunnan lausunnon (A5-0349/2001),
1. päättää muuttaa työjärjestystä edellä esitetyllä tavalla;
2. päättää kumota yleisön oikeudesta saada tietoa Euroopan parlamentin asiakirjoista 10. heinäkuuta
1997 ja pitkien asiakirjojen lähettämiseen liittyvistä maksuista 17. huhtikuuta 1998 tehdyt puhemiehistön
päätökset;
3. kehottaa puhemiestä välittämään tämän päätöksen tiedoksi neuvostolle ja komissiolle.


Tärkeä oikeudellinen huomautus

|

52007BP0115(02)

2. Euroopan parlamentin päätös 24. huhtikuuta 2007 Euroopan rasismin ja muukalaisvihan seurantakeskuksen tilien päättämisestä varainhoitovuodelta 2005 (C6-0389/2006 - 2006/2156(DEC))

Virallinen lehti nro 074 E , 20/03/2008 s. 0197 - 0198

		2.Euroopan parlamentin päätös 24. huhtikuuta 2007 Euroopan rasismin ja muukalaisvihan seurantakeskuksen tilien päättämisestä varainhoitovuodelta 2005 (C6-0389/2006 — 2006/2156(DEC))Euroopan parlamentti, joka- ottaa huomioon Euroopan rasismin ja muukalaisvihan seurantakeskuksen lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan rasismin ja muukalaisvihan seurantakeskuksen tilinpäätöksestä varainhoitovuodelta 2005 sekä keskuksen vastaukset [2],- ottaa huomioon neuvoston 27. helmikuuta 2007 antaman suosituksen (5711/2007) — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon Euroopan rasismin ja muukalaisvihan seurantakeskuksen perustamisesta 2. kesäkuuta 1997 annetun neuvoston asetuksen (EY) N:o 1035/97 [4] ja erityisesti sen 12 a artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0118/2007);1. toteaa, että Euroopan rasismin ja muukalaisvihan seurantakeskuksen varainhoitovuoden 2004 ja 2005 tilinpäätöstiedot ovat seuraavat:Lähde: Keskukselta saadut tiedot. Taulukossa annetaan yhteenveto keskuksen tilinpäätökseen sisältyvistä tiedoista.(1000 euroa) |Tuloslaskelma varainhoitovuosilta 2004 ja 2005 || 2005 | 2004 |TulotYhteisöltä saatu tuki | 8189 | 5675 |Muut tulot | 151 | 455 |Rahoitustulot | | 21 |Phare-tulot | 90 | 82 |Tulot yhteensä (a) | 8430 | 6233 |MenotHenkilöstö — Talousarvion I osasto— Maksut | 3008 | 2645 |— Siirretyt määrärahat | 70 | 85 |Hallinto — Talousarvion II osasto— Maksut | 550 | 447 |— Siirretyt määrärahat | 582 | 37 |Toiminta — Talousarvion III osasto— Maksut | 2731 | 2352 |— Siirretyt määrärahat | 667 | 745 |Käyttötarkoitukseensa sidotut tulot (Phare ja muut)— Maksut | 0 | 7 |— Siirretyt määrärahat | 90 | 0 |Menot yhteensä (b) | 7698 | 6318 |Varainhoitovuoden tulos (a - b) | 732 | - 85 |Edelliseltä varainhoitovuodelta siirretty saldo | 231 | 98 |Siirretyt ja peruuntuneet määrärahat | 210 | 241 |Edellisen varainhoitovuoden käyttämättömät uudelleen käytettävissä olevat määrärahat | | 0 |Kirjatut erääntyneet määrät | | - 23 |Kurssierot | - 2 | 0 |Varainhoitovuoden saldo | 1171 | 231 |2. hyväksyy Euroopan rasismin ja muukalaisvihan seurantakeskuksen tilien päättämisen varainhoitovuodelta 2005;3. kehottaa puhemiestä välittämään tämän päätöksen Euroopan rasismin ja muukalaisvihan seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 46.[2] EUVL C 312, 19.12.2006, s. 93.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EYVL L 151, 10.6.1997, s. 1, asetus sellaisena kuin se on muutettuna asetuksella (EY) N:o 1652/2003 (EUVL L 245, 29.9.2003, s. 33).[5] EYVL L 357, 31.12.2002, s. 72.--------------------------------------------------


title: 2008/375/EY: Neuvoston päätös, tehty 29 päivänä huhtikuuta 2008 , Turkin tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Euroopan yhteisön ja Turkin tasavallan välisen sopimuksen tekemisestä

text:
               17.5.2008

               FI

               Euroopan unionin virallinen lehti

               L 129/48

         NEUVOSTON PÄÄTÖS,
   tehty 29 päivänä huhtikuuta 2008,
   Turkin tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Euroopan yhteisön ja Turkin tasavallan välisen sopimuksen tekemisestä
   (2008/375/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 152 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan huumausaineiden ja niiden väärinkäytön seurantakeskuksen perustamisesta 8 päivänä helmikuuta 1993 annetun neuvoston asetuksen (ETY) N:o 302/93 (2) 13 artiklan mukaisesti keskuksen toimintaan voivat osallistua sellaiset kolmannet maat, jotka yhteisön ja jäsenvaltioiden tavoin pitävät seurantakeskuksen tavoitteita ja työtä tärkeänä.

               (2)

               Turkin tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskeva Euroopan yhteisön ja Turkin tasavallan välinen sopimus (3) allekirjoitettiin yhteisön puolesta 30 päivänä lokakuuta 2007 sillä varauksella, että se tehdään.

               (3)

               Sopimus olisi hyväksyttävä,

         ON PÄÄTTÄNYT SEURAAVAA:
   Ainoa artikla
   Hyväksytään yhteisön puolesta Euroopan yhteisön ja Turkin tasavallan välinen sopimus Turkin tasavallan osallistumisesta Euroopan huumausaineiden ja niiden väärinkäytön seurantakeskuksen toimintaan.

      Tehty Luxemburgissa 29 päivänä huhtikuuta 2008.

            Neuvoston puolesta

            Puheenjohtaja

         D. RUPEL

      (1)  EUVL C 308 E, 16.12.2006, s. 17.

      (2)  EYVL L 36, 12.2.1993, s. 1. Asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30).

      (3)  EUVL L 323, 8.12.2007, s. 24.


Avis juridique important

|

31964D0301

64/301/ETY: Neuvoston päätös, tehty 8 päivänä toukokuuta 1964, yhteistyöstä jäsenvaltioiden välillä kansainvälisissä rahataloudellisissa suhteissa

Virallinen lehti nro 077 , 21/05/1964 s. 1207 - 1208 Suomenk. erityispainos Alue 10 Nide 1 s. 0005  Tanskank. erityispainos: Sarja I Alue 1963-1964 s. 0134  Ruotsink. erityispainos Alue 10 Nide 1 s. 0005  Englannink. erityispainos: Sarja I Alue 1963-1964 s. 0143  Kreikank. erityispainos: Luku 10 Nide 1 s. 0034  Espanjank. erityispainos: Luku 10 Nide 1 s. 0032  Portugalink. erityispainos: Luku 10 Nide 1 s. 0032

NEUVOSTON PÄÄTÖS,tehty 8 päivänä toukokuuta 1964,Euroopan talousyhteisön jäsenvaltioiden keskuspankkien välisestä yhteistyöstä (64/300/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 105 artiklan 1 kohdan ja 145 artiklan ensimmäisen luetelmakohdan,ottaa huomioon komission suosituksen 19 päivältä kesäkuuta 1963,ottaa huomioon edustajakokouksen lausunnon (),ottaa huomioon talous- ja sosiaalikomitean lausunnon (),sekä katsoo, ettätaloudellisen liiton asteittaisen toteuttamisen olisi tuotava mukanaan talous- ja rahapolitiikan, jonka tavoitteena on varmistaa jäsenvaltioiden valuuttojen vaihtokurssien vakaus, jajäsenvaltioiden keskuspankkien väliset neuvottelut, jotka mahdollisuuksien mukaan edeltäisivät tehtäviä päätöksiä, olisivat omiaan edistämään jäsenvaltioiden rahapolitiikan tiiviimpää yhteensovittamista,ON PÄÄTTÄNYT SEURAAVAA:1 artiklaJäsenvaltioiden keskuspankkien välisen yhteistyön kehittämiseksi perustetaan «Euroopan talousyhteisön jäsenvaltioiden keskuspankkien pääjohtajien komitea», jäljempänä «komitea»,2 artiklaKomiteassa ovat jäseninä jäsenvaltioiden keskuspankkien pääjohtajat. Heidän ollessa estyneinä heitä voi edustaa laitoksen johtokunnan muu jäsen.Yhtä komitean jäsentä pyydetään tavallisesti edustamaan komissiota komitean kokouksissa.Komitea voi lisäksi, jos se katsoo tarpeelliseksi, kuulla asiantuntijoita ja erityisesti raha-asiain komitean puheenjohtajaa tai tämän ollessa estynyt, toista tämän komitean varapuheenjohtajista.3 artiklaKomitean tehtävänä on: P käydä neuvotteluja keskuspankkipolitiikan yleisistä periaatteista ja suurista linjoista erityisesti luottoja, rahamarkkinoita ja valuuttamarkkinoita koskevissa asioissa, P vaihtaa keskenään säännöllisesti tietoja keskuspankkien toimivaltaan kuuluvista tärkeimmistä toimenpiteistä ja tarkastella näitä toimenpiteitä. Tämä tarkastelu tehdään ennen toimenpiteiden hyväksymistä, jos olosuhteet ja etenkin näistä toimenpiteistä päättämiselle asetetut määräajat sen sallivat.Tehtävien suorittamisessa komitea seuraa rahataloudellista kehitystä yhteisössä ja sen ulkopuolella.4 artiklaKomitea kokoontuu säännöllisesti ja aina tarpeen niin vaatiessa. Komissio voi pyytää komiteaa kokoontumaan kiireellisesti, jos tilanne näyttää sitä vaativan.5 artiklaKomitea vahvistaa työjärjestyksensä ja järjestää sihteeritehtäviensä hoidon.Tehty Brysselissä 8 päivänä toukokuuta 1964.Neuvoston puolestaPuheenjohtajaH. FAYAT() EYVL N:o 24, 8.2.1964, s. 409/64() EYVL N:o 38, 5.3.1964, s. 652/64


title: 2005/119/EY: Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, Euroopan talous- ja sosiaalikomitean ja alueiden komitean pääsihteerien sekä oikeusasiamiehen edustajan päätös, tehty 26 päivänä tammikuuta 2005, Euroopan yhteisöjen henkilöstökoulutuskeskuksen organisaatiosta ja toiminnasta

text:
               10.2.2005

               FI

               Euroopan unionin virallinen lehti

               L 37/17

      EUROOPAN PARLAMENTIN, NEUVOSTON JA KOMISSION PÄÄSIHTEERIEN, TUOMIOISTUIMEN KIRJAAJAN, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN JA ALUEIDEN KOMITEAN PÄÄSIHTEERIEN SEKÄ OIKEUSASIAMIEHEN EDUSTAJAN PÄÄTÖS,
   tehty 26 päivänä tammikuuta 2005,
   Euroopan yhteisöjen henkilöstökoulutuskeskuksen organisaatiosta ja toiminnasta
   (2005/119/EY)
   EUROOPAN PARLAMENTIN, NEUVOSTON ja KOMISSION PÄÄSIHTEERIT, TUOMIOISTUIMEN KIRJAAJA, TILINTARKASTUSTUOMIOISTUIMEN, EUROOPAN TALOUS- JA SOSIAALIKOMITEAN ja ALUEIDEN KOMITEAN PÄÄSIHTEERIT, sekä OIKEUSASIAMIEHEN EDUSTAJA, jotka
   ottavat huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka vahvistetaan neuvoston asetuksessa (ETY, Euratom, EHTY) N:o 259/68 (1),
   ottavat huomioon Euroopan yhteisöjen henkilöstökoulutuskeskuksen perustamisesta 26 päivänä tammikuuta 2005 tehdyn Euroopan parlamentin, neuvoston, komission, tuomioistuimen, tilintarkastustuomioistuimen, Euroopan talous- ja sosiaalikomitean, alueiden komitean ja oikeusasiamiehen päätöksen 2005/118/EY (2) ja erityisesti sen 5 artiklan,
   ovat kuulleet henkilöstösääntökomiteaa,
   sekä katsovat seuraavaa:

               (1)

               Toimielinten välistä koulutusyhteistyötä olisi lisättävä, jotta yhteiset arvot välittyisivät eri toimielimiin. Yhteistyöstä koituu huomattavaa lisäarvoa, sillä se helpottaa koulutukseen pääsyä, lisää koulutustarjontaa ja alentaa yksikkökustannuksia.

               (2)

               Hyvän hallintotavan periaatteiden mukaisesti Euroopan yhteisöjen henkilöstökoulutuskeskuksen, jäljempänä ’koulutuskeskus’, perustamisessa olisi edettävä vaiheittain.

               (3)

               Koulutuskeskuksen perustamisesta tehdyssä päätöksessä koulutuskeskuksen vastuulle annettavien koulutusalojen täsmentäminen jätetään pääsihteerien, tuomioistuimen kirjaajan ja oikeusasiamiehen edustajan tehtäväksi.

               (4)

               Kun päätöksen allekirjoittanut toimielin edellyttää henkilöstöpolitiikan alalla sellaista koulutusta, jonka järjestäminen on annettu koulutuskeskuksen tehtäväksi, olisi henkilöstöpolitiikan toteutumismahdollisuuksien varmistamiseksi aiheellista varata kyseisen toimielimen henkilöstölle tietty vähimmäismäärä koulutuspaikkoja koulutuskeskuksen järjestämille koulutusjaksoille etenkin silloin, kun kyseessä on pakollinen tai tiettyjen tehtävien kuten esimiestehtävien edellyttämä koulutus.

               (5)

               Koulutuskeskuksen kannattaa muiden koulutuslaitosten tavoin hyödyntää eurooppalaisia yhteistyöverkostoja.

               (6)

               Olisi täsmennettävä yksityiskohtaiset säännöt, joiden mukaisesti koulutuskeskus on hallinnollisesti yhteydessä Euroopan yhteisöjen henkilöstövalintatoimistoon, kuten koulutuskeskuksen perustamisesta tehdyn päätöksen 4 artiklassa säädetään,

         OVAT PÄÄTTÄNEET SEURAAVAA:
   1 artikla
   Euroopan yhteisöjen henkilöstökoulutuskeskuksen tehtävät
   1.   Euroopan yhteisöjen henkilöstökoulutuskeskus, jäljempänä ’koulutuskeskus’, suunnittelee, järjestää ja arvioi Euroopan yhteisöjen henkilöstökoulutuskeskuksen perustamisesta tehdyn päätöksen allekirjoittaneiden toimielinten (jäljempänä ’toimielimet’) lukuun seuraavanlaisia koulutustoimia:

               a)

               johtamistaidon koulutus virkamiehille ja muulle henkilöstölle, jotka siirtyvät tai saattavat siirtyä johtotehtäviin;

               b)

               perehdyttämiskoulutus uudelle henkilöstölle;

               c)

               henkilöstösääntöjen 45 a artiklassa säädetty pakollinen koulutus työntekijän siirtyessä tehtäväryhmästä toiseen.

         2.   Kukin toimielin voi järjestää koulutuskeskuksen tarjoamaa 1 kohdan a ja b alakohdassa tarkoitettua johtamis- ja perehdyttämiskoulutusta täydentävää koulutusta omien erityistarpeidensa mukaan. Koulutuskeskuksella on yksinomaiset valtuudet järjestää 1 kohdan c alakohdassa tarkoitettua koulutusta.
   2 artikla
   Toimielinten velvollisuudet
   1.   Kunkin toimielimen nimittävä viranomainen asettaa koulutuskeskuksen käyttöön riittävän määrän virkamiehiä luennoitsijoiksi noudattaen sääntöjä, jotka hallintoneuvosto hyväksyy 7 artiklan g kohdan mukaisesti.
   2.   Koulutuskeskuksen pyynnöstä ja mahdollisuuksiensa mukaan toimielimet antavat koulutustiloja koulutuskeskuksen käyttöön hallintoneuvoston vahvistamia sääntöjä noudattaen.
   3 artikla
   Muut palvelut
   1.   Yhteisön elimen, toimiston tai viraston pyynnöstä ja koulun johtajan ja kyseisen elimen, toimiston tai viraston välisellä kirjallisella sopimuksella koulutuskeskus voi ottaa kyseisen elimen, toimiston tai viraston henkilöstöä toimielinten lukuun järjestämäänsä koulutukseen, jos koulutuspaikkoja on vapaana.
   2.   Erityistapauksissa järjestettäessä koulutusta, josta säädetään 1 artiklan 1 kohdan c alakohdassa, varataan vuosittain tietty määrä paikkoja yhteisön elimille, toimistoille ja virastoille niiden ilmoittaman tarpeen mukaan, jotta varmistetaan niiden virkamiesten yhdenvertaisuus henkilöstösääntöjen 45 a artiklan säännösten suhteen. Hallintoneuvosto vahvistaa vuosittain koulutuspaikkojen määrän ja rahoitusosuudet.
   3.   Koulutuskeskus voi ottaa kirjallisella sopimuksella ohjelmaansa yhteisön elimen, toimiston tai viraston pyytämää koulutusta, jos siitä ei aiheudu haittaa toimielimiä varten järjestettävälle koulutukselle. Tällaisissa sopimuksissa on määrättävä koulutuskeskuksen tarjoamien palveluiden rahoitusta koskevista yksityiskohdista. Sopimukset tulevat voimaan vain, jos hallintoneuvosto on ne ennalta hyväksynyt.
   4.   Koulutuskeskus voi tarjota yhteisön toimielimen, elimen, toimiston tai viraston pyynnöstä tarpeen mukaan koulutuksen järjestämiseen liittyvää apua tai toimialaansa kuuluvia muita palveluita, jos asiasta tehdään koulutuskeskuksen johtajan kanssa sopimus, joka sisältää palvelun rahoitusta koskevat yksityiskohdat.
   4 artikla
   Valitukset ja vaatimukset
   1.   Koulutuskeskuksen johtaja käyttää nimittävälle viranomaiselle henkilöstösääntöjen 90 artiklan nojalla kuuluvia valtuuksia kaikkien koulutuskeskuksen tehtäviin liittyvien vaatimusten tai valitusten osalta.
   2.   Koulutuskeskuksen johtajan on tällaisten valitusten yhteydessä kuultava hallintoneuvoston puheenjohtajaa, jos hän aikoo vahvistaa alkuperäisen päätöksensä.
   3.   Koulutuskeskuksen on vastattava Euroopan oikeusasiamiehen kaikkiin vaatimuksiin, jotka liittyvät koulutuskeskukselle tämän päätöksen nojalla kuuluviin valtuuksiin.
   5 artikla
   Toiminnan organisointi
   1.   Koulutuskeskuksen antama opetus järjestetään yleensä Brysselissä ja Luxemburgissa. Myös muut toimipaikat voivat tulla kysymykseen, jos toiminta järjestetään hyvää hallintotapaa noudattaen.
   2.   Hallintoneuvosto valvoo, että eri toimielinten henkilöstö pääsee tasavertaisesti osallistumaan koulutuskeskuksen tarjoamaan koulutukseen. Hallintoneuvosto valvoo erityisesti sitä, että koulutuskeskus tarjoaa riittävästi koulutuspaikkoja sellaisten toimielinten henkilöstölle, joissa tietty koulutuskeskuksen tehtäväksi annettu koulutus on pakollista tai edellytyksenä tiettyjen tehtävien kuten esimiestehtävien hoitamiselle. Toimielinten, joita tämä koskee, on ilmoitettava koulutustarpeensa edellä mainituilla aloilla vuotuisen työohjelman laatimisen yhteydessä. Työohjelmaa laadittaessa tällaiset koulutusjaksot asetetaan asianmukaisesti etusijalle.
   3.   Erityistilanteissa päätöksen allekirjoittanut toimielin voi tilapäisesti pyytää koulutuskeskukselta henkilöstölleen enemmän koulutuspaikkoja kuin sille henkilöstömäärän mukaan määritellyn kiintiön perusteella kuuluu, jos se siirtää koulutuskeskukselle vastaavan määrän talousarviomäärärahoja. Tällöin sovelletaan 3 artiklan 2 kohtaa.
   4.   Koulutuskeskus voi tehdä yhteistyötä muiden saman alan hallinto-oppilaitosten, koulutuslaitosten ja korkeakoulujen kanssa. Yhteistyö voi käsittää vastavuoroista henkilövaihtoa.
   6 artikla
   Hallintoneuvosto
   Koulutuskeskuksen ja Euroopan yhteisöjen henkilöstövalintatoimiston, jäljempänä ’henkilöstövalintatoimisto’, välisen hallinnollisen yhteyden ollessa voimassa koulutuskeskuksen hallintoneuvoston tehtäviä hoitaa henkilöstövalintatoimiston hallintoneuvosto Euroopan parlamentin, neuvoston ja komission pääsihteerien, tuomioistuimen kirjaajan, tilintarkastustuomioistuimen, talous- ja sosiaalikomitean ja alueiden komitean pääsihteerien sekä oikeusasiamiehen edustajan päätöksen 2002/621/EY (3) 5 artiklassa säädettyjen sääntöjen mukaisesti.
   7 artikla
   Hallintoneuvoston tehtävät
   Hallintoneuvosto hoitaa seuraavia tehtäviä toimielinten yhteisen edun mukaisesti:

               a)

               se hyväksyy määräenemmistöllä koulutuskeskuksen toimintasäännöt;

               b)

               se hyväksyy yksinkertaisella enemmistöllä koulutuskeskuksen organisaatiokaavion koulutuskeskuksen johtajan esityksestä;

               c)

               se laatii talousarviomenettelyn mukaisesti yksinkertaisella enemmistöllä koulutuskeskuksen alustavan tulo- ja menoarvion koulutuskeskuksen johtajan luonnoksen pohjalta. Se toimittaa arvion komissiolle komission alustavaa tulo- ja menoarviota varten. Samalla se esittää komissiolle koulutuskeskuksen henkilöstötaulukkoon tarpeellisiksi katsomansa mukautukset;

               d)

               se päättää yksinkertaisella enemmistöllä sellaisten lisäpalvelujen luonteesta ja maksuista, joita koulutuskeskus voi tarjota toimielimille, elimille, toimistoille ja virastoille korvausta vastaan, sekä edellytyksistä, joilla koulutuskeskus voi tällaisia palveluja tarjota;

               e)

               se hyväksyy yksimielisesti työohjelman koulutuskeskuksen johtajan esityksestä. Työohjelmaan sisältyvät myös muut kuin suoranaisesti koulutukseen liittyvät palvelut;

               f)

               se vahvistaa määräenemmistöllä koulutuskeskuksen johtajan valmisteleman luonnoksen pohjalta hallintoa käsittelevän vuosikertomuksen, joka sisältää tiedot kaikista koulutuskeskuksen tekemiä töitä ja tarjoamia palveluita koskevista tulo- ja menopuolen alamomenteista. Se toimittaa ennen kunkin vuoden toukokuun 1 päivää toimielimille edellistä varainhoitovuotta koskevan kertomuksen, joka on laadittu kustannuspaikkapohjaisen kirjanpidon perusteella;

               g)

               se sopii koulutustarpeiden perusteella määräenemmistöllä yksityiskohtaisista säännöistä, joiden mukaisesti kukin toimielin asettaa koulutuskeskuksen käyttöön asianmukaisen määrän virkamiehiä luennoitsijoiksi.

         8 artikla
   Henkilöstön nimittäminen
   1.   Koulutuskeskuksen ja henkilöstövalintatoimiston välisen hallinnollisen yhteyden ollessa voimassa koulutuskeskuksen johtajana toimii henkilöstövalintatoimiston johtaja.
   2.   Koulutuskeskuksen johtajalla on koulutuskeskuksen henkilöstön nimittämisvaltuudet.
   3.   Koulutuskeskuksen johtaja ilmoittaa hallintoneuvostolle virkamiesten ja muun henkilöstön nimityksistä, sopimusten allekirjoittamisesta, ylennyksistä ja kurinpitomenettelyn käynnistämisestä.
   4.   Koulutuskeskuksen avoimista toimista tiedotetaan yhteisöjen kaikkien toimielinten virkamiehille heti kun nimittävä viranomainen on päättänyt toimen täyttämisestä.
   5.   Muiden kuin keskeisten tehtäviensä hoitamisessa koulutuskeskus voi käyttää sopimussuhteisia toimihenkilöitä Euroopan yhteisöjen muuhun henkilöstöön sovellettavien palvelussuhteen ehtojen 3 a artiklan 1 kohdan c alakohdan mukaisesti.
   9 artikla
   Koulutuskeskuksen johtajan tehtävät ja henkilöstöhallinto
   1.   Koulutuskeskuksen johtaja vastaa siitä, että koulutuskeskus toimii moitteettomasti. Johtaja toimii hallintoneuvoston toimivallan rajoissa ja tämän alaisuudessa. Hän varmistaa hallintoneuvoston sihteeristön toiminnan, tiedottaa hallintoneuvostolle tehtäviensä toteuttamisesta ja esittää sille koulutuskeskuksen moitteetonta toimintaa edistäviä ehdotuksia.
   2.   Hallinnolliset menettelyt, jotka liittyvät henkilöstön ja erityisesti palkkojen, lomien, sairauskassan, työtapaturmien ja eläkkeiden juoksevaan hallintoon, hoidetaan samoin edellytyksin kuin komission virkamiesten ja muun henkilöstön vastaava hallinto. Tämä luettelo ei ole täydellinen, ja koulutuskeskus voi sopia komission kanssa muista aloista, jotka se kattaa.
   10 artikla
   Koulutuskeskuksen päällikkö
   1.   Koulutuskeskuksen ja henkilöstövalintatoimiston välisen hallinnollisen yhteyden ollessa voimassa komissio nimittää koulutuskeskuksen päällikön saatuaan nimitykselle henkilöstövalintatoimiston hallintoneuvoston yksinkertaisella enemmistöllä hyväksymän puoltavan lausunnon. Hallintoneuvosto osallistuu tiiviisti menettelyihin, jotka edeltävät koulutuskeskuksen päällikön nimittämistä, kuten hakuilmoitusten laatimiseen ja hakemusten käsittelyyn.
   2.   Koulutuskeskuksen päällikkö vastaa johtajan alaisuudessa Euroopan yhteisöjen henkilöstökoulutuskeskuksen perustamisesta tehdyn päätöksen 2 artiklassa määritellyistä tehtävistä. Päällikkö osallistuu hallintoneuvoston kokouksiin, kun niissä käsitellään hänen toimivaltaansa kuuluvia asioita.
   11 artikla
   Rahoitus
   1.   Koulutuskeskuksen määrärahat, joiden kokonaismäärä otetaan niille tarkoitettuun budjettikohtaan talousarvion komissiota koskevaan pääluokkaan, eritellään yksityiskohtaisesti tähän pääluokkaan kuuluvassa liitteessä. Tämä liite esitetään tulo- ja menotaulukkona, joka jaotellaan samalla tavoin kuin talousarvion pääluokat.
   2.   Koulutuskeskuksen henkilöstötaulukko on komission henkilöstötaulukon liitteenä.
   3.   Hallintoneuvoston esityksestä komissio siirtää tulojen ja menojen hyväksyjälle kuuluvat valtuudet liitteessä esitettyjen koulutuskeskuksen määrärahojen osalta koulutuskeskuksen johtajalle ja vahvistaa tämän valtuutuksen rajat ja ehdot. Hallintoneuvosto toimittaa varainhoitovuoden lopussa budjettivallan käyttäjälle koulutuskeskuksen tarjoamista muista maksullisista palveluista saatujen tulojen erittelyn osana kyseisen budjettikohdan liitettä.
   4.   Koulutuskeskuksen talousarvio laaditaan ja toteutetaan neuvoston asetuksen (EY, Euratom) N:o 1605/2002 (4) mukaisesti.
   5.   Koulutuskeskuksen ja henkilöstövalintatoimiston välisen hallinnollisen yhteyden ollessa voimassa 1–4 kohdassa tarkoitettuja rahoitusta koskevia säännöksiä, erityisesti koulutuskeskuksen määrärahoja ja henkilöstöä, käsitellään henkilöstövalintatoimiston talousarvion yhteydessä. Tällöin sovelletaan asiaa koskevia säännöksiä. Koulutuskeskuksen käytettävissä olevien varojen pitämiseksi erillään talousarviosääntöjen rajoissa koulutuskeskuksen henkilöstö merkitään erillisiin kohtiin henkilöstövalintatoimiston henkilöstötaulukkoon ja koulutuskeskuksen toimintamäärärahat ryhmitellään liitteessä IV olevaan erilliseen artiklaan.
   12 artikla
   Tehtävien uudelleentarkastelu
   1.   Tämän päätöksen 1 artiklan 1 kohdassa tarkoitettuja tehtäviä tarkastellaan uudelleen aikaisintaan kolmen vuoden kuluttua koulutuskeskuksen perustamisesta.
   2.   Tehtävien mahdollinen muuttaminen edellyttää, että pääsihteerit, tuomioistuimen kirjaaja ja oikeusasiamiehen edustaja hyväksyvät yksimielisesti asiaa koskevan esityksen, jonka hallintoneuvosto on hyväksynyt päätöksen 2002/621/EY 5 artiklan 6 kohdassa säädetyllä määräenemmistöllä tehdyllä hallintoneuvoston päätöksellä ja joka perustuu johtajan laatimaan yksityiskohtaiseen kertomukseen.
   13 artikla
   Koulutuskeskuksen ja henkilöstövalintatoimiston välisen hallinnollisen yhteyden uudelleentarkastelu
   1.   Viimeistään koulutuskeskuksen kolmannen toimintavuoden lopussa henkilöstövalintatoimiston johtaja laatii hallintoneuvostolle yksityiskohtaisen kertomuksen koulutuskeskuksen ja henkilöstövalintatoimiston välisestä hallinnollisesta yhteydestä. Hallintoneuvosto voi koulutuskeskuksen perustamisesta tehdyn päätöksen 4 artiklan 3 kohdan sääntöjen mukaisesti tehdyllä päätöksellä lakkauttaa hallinnollisen yhteyden. Jos hallintoneuvosto päättää jatkaa hallinnollista yhteyttä, päätökseen on liitettävä perusteltu lausunto.
   2.   Jos hallintoneuvosto päättää 1 kohdassa säädettyä menettelyä noudattaen jatkaa hallinnollista yhteyttä, hallintoneuvosto ilmoittaa päätöksessään, milloin asiaa tarkastellaan uudelleen.
   14 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 26 päivänä tammikuuta 2005.

            Euroopan parlamentin puolesta

            Pääsihteeri

         Julian PRIESTLEY

            Komission puolesta

            Pääsihteeri

         David O’SULLIVAN

            Tilintarkastustuomioistuimen puolesta

            Pääsihteeri

         Michel HERVÉ

            Alueiden komitean puolesta

            Pääsihteeri

         Gerhard STAHL

            Neuvoston puolesta

            Apulaispääsihteeri

         Pierre DE BOISSIEU

            Tuomioistuimen puolesta

            Kirjaaja

         Roger GRASS

            Euroopan talous- ja sosiaalikomitean puolesta

            Pääsihteeri

         Patrick VENTURINI

            Euroopan oikeusasiamies

         Nikiforos DIAMANDOUROS

      (1)  EYVL L 56, 4.3.1968, s. 1. Asetus sellaisena kuin se on viimeksi muutettuna asetuksella (EY, Euratom) N:o 31/2005 (EUVL L 8, 12.1.2005, s. 1).

      (2)  Katso tämän virallisen lehden sivu 14

      (3)  EYVL L 197, 26.7.2002, s. 56.

      (4)  EYVL L 248, 16.9.2002, s. 1.


title: 2008/979/EY: Neuvoston päätös, tehty 18 päivänä joulukuuta 2008 , Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehdyn Euroopan yhteisön ja Sveitsin valaliiton välisen sopimuksen allekirjoittamisesta yhteisön puolesta sekä sen väliaikaisesta soveltamisesta

text:
               31.12.2008

               FI

               Euroopan unionin virallinen lehti

               L 352/23

         NEUVOSTON PÄÄTÖS,
   tehty 18 päivänä joulukuuta 2008,
   Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehdyn Euroopan yhteisön ja Sveitsin valaliiton välisen sopimuksen allekirjoittamisesta yhteisön puolesta sekä sen väliaikaisesta soveltamisesta
   (2008/979/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 ja 133 artiklan sekä 152 artiklan 4 kohdan b alakohdan yhdessä 300 artiklan 2 kohdan ensimmäisen alakohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 25 päivänä lokakuuta 2004 aloittamaan neuvottelut Sveitsin valaliiton kanssa Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen saattamiseksi ajan tasalle ja mukauttamiseksi.

               (2)

               Yhteisö ja Sveitsin valaliitto ovat neuvotelleet sopimuksen, jolla muutetaan mainitun sopimuksen liitettä 11.

               (3)

               Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehty Euroopan yhteisön ja Sveitsin valaliiton välinen sopimus olisi allekirjoitettava, ja sitä olisi sovellettava väliaikaisesti 1 päivästä tammikuuta 2009 lukien, kunnes sen tekemistä varten tarvittavat menettelyt on saatettu päätökseen,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta tehdyn Euroopan yhteisön ja Sveitsin valaliiton välisen sopimuksen ja sen päätösasiakirjan allekirjoittaminen yhteisön puolesta sillä varauksella, että mainittu sopimus tehdään.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus ja sen päätösasiakirja yhteisön puolesta sillä varauksella, että sopimus tehdään.
   3 artikla
   Sopimusta sovelletaan väliaikaisesti 1 päivästä tammikuuta 2009 sen 2 artiklan säännösten mukaisesti, kunnes sen tekemistä varten tarvittavat menettelyt on saatettu päätökseen.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 18 päivänä joulukuuta 2008.

            Neuvoston puolesta

            Puheenjohtaja

         M. BARNIER

   PÄÄTÖSASIAKIRJA
   EUROOPAN YHTEISÖN
   ja
   SVEITSIN VALALIITON
   edustajat, jotka
   ovat kokoontuneet 23 päivänä joulukuuta vuonna kaksituhattakahdeksan Pariisissa allekirjoittamaan Euroopan yhteisön ja Sveitsin valaliiton välisen sopimuksen niiden välisen maataloustuotteiden kauppaa koskevan sopimuksen muuttamisesta, ovat hyväksyneet seuraavan tähän päätösasiakirjaan liitetyn Sveitsin julistuksen:

               —

               Sveitsin julistus sellaisen lihan tuonnista, jonka tuotannossa on eläinten tuotantokyvyn lisäämiseksi käytetty hormoneja.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   SVEITSIN JULISTUS
   sellaisen lihan tuonnista, jonka tuotannossa on eläinten tuotantokyvyn lisäämiseksi käytetty hormoneja
   Sveitsi toteaa ottavansa asianmukaisesti huomioon lopullisen päätöksen, joka Maailman kauppajärjestön (WTO) on määrä tehdä mahdollisuudesta kieltää sellaisen lihan tuonti, jonka tuotannossa on eläinten tuotantokyvyn lisäämiseksi käytetty hormoneja. Sveitsi aikoo sen johdosta tarkastella uudelleen sellaisista maista peräisin olevan lihan tuontia koskevia sääntöjään, joissa ei kielletä hormonien käyttöä eläinten tuotantokyvyn lisäämiseksi, ja mukauttaa ne tarpeen mukaan yhteisön tätä koskeviin sääntöihin.
    ---documentbreak---

               31.12.2008

               FI

               Euroopan unionin virallinen lehti

               L 352/24

         SOPIMUS
   Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 11 muuttamisesta
   EUROOPAN YHTEISÖ,
   jäljempänä ’yhteisö’,
   ja
   SVEITSIN VALALIITTO,
   jäljempänä ’Sveitsi’,
   jäljempänä ’osapuolet’,
   katsovat seuraavaa:

               (1)

               Kesäkuun 21 päivänä kesäkuuta 1999 tehty Euroopan yhteisön ja Sveitsin valaliiton sopimus maataloustuotteiden kaupasta, jäljempänä ’sopimus’, tuli voimaan 1 päivänä kesäkuuta 2002.

               (2)

               Sopimuksen liite 11, jäljempänä ’liite 11’, käsittelee elävien eläinten ja eläintuotteiden kauppaan sovellettavia eläinten terveyttä ja kotieläinjalostusta koskevia toimenpiteitä.

               (3)

               Sveitsi on sitoutunut sisällyttämään lainsäädäntöönsä lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) säännökset. Osapuolten on näin ollen muutettava sopimusta, koska sen soveltamisalaa on laajennettu kattamaan myös lemmikkieläinten muut kuin kaupalliset kuljetukset.

               (4)

               Sveitsi on sitoutunut sisällyttämään lainsäädäntöönsä kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) säännökset, kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) säännökset, ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) säännökset, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (5) säännökset sekä kaikki säännökset, jotka on annettu näiden säännösten täytäntöön panemiseksi kolmansista maista Euroopan unioniin tapahtuvan tuonnin valvonnan alalla, joten osapuolten on mukautettava sopimuksen määräyksiä.

               (5)

               Lainsäädännön kehittymisen edellyttämät muutokset ja mukautukset ylittävät eläinlääkintäalan sekakomitealle myönnetyt toimivaltuudet. Sen vuoksi sopimuksen liite 11 on saatettava ajan tasalle ja sitä on muutettava,

         OVAT SOPINEET SEURAAVISTA MÄÄRÄYKSISTÄ:
   1 artikla
   1)   Lisätään liitteessä 11 olevan 1 artiklan 1 kohtaan kolmas luetelmakohta:

               ”—

               lemmikkieläinten muita kuin kaupallisia kuljetuksia”;

         2)   Korvataan liitteessä 11olevan I osaston otsikko seuraavasti:

      ”Elävien eläinten, niiden siemennesteen, munasolujen ja alkioiden kauppa sekä lemmikkieläinten muut kuin kaupalliset kuljetukset”;

   3)   Korvataan liitteessä 11 olevan I osaston 3 artikla seuraavasti:

      ”3 artikla
      Osapuolet sopivat, että elävien eläinten, niiden siemennesteen, munasolujen ja alkioiden kaupassa sekä lemmikkieläinten muissa kuin kaupallisissa kuljetuksissa noudatetaan lisäyksessä 2 esitettyä lainsäädäntöä. Kyseisen lainsäädännön soveltamisessa noudatetaan samassa lisäyksessä määrättyjä erityisiä yksityiskohtaisia sääntöjä.”;

   4)   Korvataan liitteessä 11 oleva 15 artikla seuraavasti:

      ”15 artikla
      Eläintuotteet: rajatarkastukset ja tarkastusmaksut
      Yhteisön ja Sveitsin välistä eläintuotteiden kauppaa koskevat tarkastukset toteutetaan lisäyksen 10 mukaisesti.”.

   2 artikla
   Osapuolet ratifioivat tai hyväksyvät tämän sopimuksen omia menettelyjään noudattaen.
   Osapuolet ilmoittavat toisilleen näiden menettelyjen loppuunsaattamisesta.
   Sopimusta sovelletaan väliaikaisesti 1 päivästä tammikuuta 2009, kunnes nämä menettelyt on saatettu päätökseen.
   Tämä sopimus tulee voimaan seuraavana päivänä sen jälkeen, kun viimeinen ilmoitus on tehty.
   3 artikla
   Tämä sopimus laaditaan kahtena kappaleena bulgarian, englannin, espanjan, hollannin, iirin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

      Tämän vakuudeksi alla mainitut täysivaltaiset edustajat ovat allekirjoittaneet tämän sopimuksen.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  EUVL L 146, 13.6.2003, s. 1.

      (2)  EYVL L 268, 24.9.1991, s. 56.

      (3)  EYVL L 24, 30.1.1998, s. 9.

      (4)  EYVL L 18, 23.1.2003, s. 11.

      (5)  EUVL L 165, 30.4.2004, s. 1.


title: 2007/418/EY: Komission päätös, tehty 14 päivänä kesäkuuta 2007 , Euroopan unionin kemianteollisuuden kilpailukykyä käsittelevän korkean tason työryhmän perustamisesta

text:
               16.6.2007

               FI

               Euroopan unionin virallinen lehti

               L 156/34

      KOMISSION PÄÄTÖS,
   tehty 14 päivänä kesäkuuta 2007,
   Euroopan unionin kemianteollisuuden kilpailukykyä käsittelevän korkean tason työryhmän perustamisesta
   (2007/418/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Euroopan yhteisön perustamissopimuksen 157 artiklan 1 kohdassa yhteisölle ja jäsenvaltioille annetaan tehtäväksi huolehtia siitä, että yhteisön teollisuuden kilpailukyvyn kannalta tarpeelliset edellytykset turvataan. Perustamissopimuksen 157 artiklan 2 kohdassa erityisesti kehotetaan jäsenvaltioita neuvottelemaan keskenään yhteydessä komission kanssa ja tarvittaessa sovittamaan yhteen toimintansa. Komissio voi tehdä aiheellisia aloitteita tämän yhteensovittamisen edistämiseksi.

               (2)

               Tiedonannossaan ”Yhteisön Lissabon-ohjelman täytäntöönpano: EU:n valmistusteollisuutta vahvistavat toimintapuitteet – Yhtenäisempi lähestymistapa teollisuuspolitiikkaan” (1) komissio ilmoitti aikomuksestaan perustaa Euroopan kemianteollisuuden kilpailukykyä käsittelevä korkean tason työryhmä.

               (3)

               Sen vuoksi on tarpeen perustaa Euroopan kemianteollisuuden kilpailukyvyn asiantuntijaryhmä ja määritellä sen tehtävät ja kokoonpano.

               (4)

               Työryhmän tärkein tehtävä on laatia taloudellinen ja tilastollinen analyysi tekijöistä, jotka ohjaavat kemianalan nopeaa rakennemuutosta, sekä muista tekijöistä, jotka vaikuttavat Euroopan kemianteollisuuden kilpailuasemaan. Kyseisen analyysin perusteella työryhmän olisi annettava alakohtaisia toimintasuosituksia kemianteollisuuden kilpailukyvyn parantamiseksi kestävän kehityksen tavoitteiden mukaisesti. Koska REACHia koskeva Euroopan parlamentin ja neuvoston asetus (EY) N:o 1907/2006 (2) tuli voimaan vasta 1 päivänä kesäkuuta 2007 ja sen tärkeimpiä toiminnallisia säännöksiä aletaan soveltaa 12 kuukauden kuluttua asetuksen voimaantulosta, ei olisi aiheellista tarkastella suoraan REACHiin liittyviä asioita.

               (5)

               Työryhmän olisi koostuttava komission, jäsenvaltioiden, Euroopan parlamentin ja asianomaisten sidosryhmien, erityisesti kemianteollisuuden ja jatkokäyttäjien, edustajista sekä kansalaisyhteiskunnan, kuten kuluttajien, ammattiyhdistysten, valtioista riippumattomien järjestöjen sekä tutkijoiden ja/tai tiedeyhteisön, edustajista.

               (6)

               Olisi annettava säännöt siitä, miten työryhmän jäsenet julkistavat tietoja, rajoittamatta kuitenkaan komission päätöksen 2001/844/EY, EHTY, Euratom (3) liitteessä esitettyjen komission turvallisuussääntöjen soveltamista.

               (7)

               Työryhmän jäseniin liittyvien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (4) säännöksiä.

               (8)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON PÄÄTTÄNYT SEURAAVAA:
   1 artikla
   Euroopan unionin kemianteollisuuden kilpailukykyä käsittelevä korkean tason työryhmä
   Perustetaan Euroopan unionin kemianteollisuuden kilpailukykyä käsittelevä korkean tason työryhmä, jäljempänä ’työryhmä’, siitä päivästä alkaen, jona tämä päätös tehdään.
   2 artikla
   Tehtävät
   1.   Työryhmä käsittelee asioita, jotka vaikuttavat yhteisön kemianteollisuuden kilpailukykyyn. Näitä tehtäviä ovat erityisesti

               a)

               taloudellisen ja tilastollisen analyysin laatiminen tekijöistä, jotka ohjaavat kemianteollisuuden rakennemuutosta, sekä muista tekijöistä, jotka vaikuttavat Euroopan kemianteollisuuden kilpailuasemaan;

               b)

               komission avustaminen kemianteollisuuden kilpailukykyyn liittyvissä kysymyksissä;

               c)

               alakohtaisten toimintasuositusten antaminen yhteisön ja kansallisen tason päättäjille, teollisuudelle ja kansalaisyhteiskunnan organisaatioille.

         2.   Työryhmä ei käsittele suoraan REACHia koskevaan asetukseen (EY) N:o 1907/2006 liittyviä aiheita eikä arvioi sen toimintaa.
   3 artikla
   Kuuleminen
   1.   Komissio voi kuulla työryhmää kaikissa EU:n kemianteollisuuden kilpailukykyyn liittyvissä asioissa.
   2.   Työryhmän puheenjohtaja voi ilmoittaa komissiolle, että työryhmän kuuleminen jostain tietystä kysymyksestä on toivottavaa.
   4 artikla
   Jäsenten nimittäminen
   1.   Komissio nimittää työryhmän jäsenet korkean tason asiantuntijoista, joilla on pätevyyttä ja vastuullinen asema aloilla, jotka liittyvät Euroopan kemianteollisuuden kilpailukykyyn.
   2.   Työryhmä koostuu enintään 31 jäsenestä, jotka edustavat komissiota, Euroopan parlamenttia, jäsenvaltioita, teollisuutta ja kansalaisyhteiskuntaa.
   3.   Työryhmän jäsenet nimitetään heidän henkilökohtaisen asiantuntemuksensa perusteella. Jokainen työryhmän jäsen nimeää henkilökohtaisen edustajan valmistelevaan alaryhmään, jäljempänä ’sherpa-alaryhmä’.
   4.   Työryhmän jäsenet nimitetään kaksivuotiskaudeksi, joka voidaan uusia, ja he jatkavat tehtävässään kunnes heidän tilalleen valitaan uusi jäsen 5 kohdan mukaisesti tai heidän toimikautensa päättyy.
   5.   Jäsenten tilalle voidaan nimittää uusi jäsen toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti työryhmän työhön;

               c)

               jäsen ei täytä perustamissopimuksen 287 artiklassa määrättyjä vaatimuksia.

         6.   Jäsenten nimet julkaistaan yritys- ja teollisuustoiminnan pääosaston verkkosivuilla. Jäsenten nimet kerätään, käsitellään ja julkaistaan asetuksen (EY) N:o 45/2001 säännösten mukaisesti.
   5 artikla
   Toiminta
   1.   Työryhmän puheenjohtajana toimii komissio.
   2.   Sherpa-alaryhmä valmistelee keskustelut ja kannanotot sekä toimista ja/tai politiikkaan liittyvistä toimenpiteistä annettavat neuvot, joita työryhmä suosittelee, ja työskentelee kiinteässä yhteistyössä komission yksiköiden kanssa työryhmän kokousten valmistelemiseksi.
   3.   Työryhmä voi komission suostumuksella perustaa tilapäisiä ryhmiä tutkimaan erityiskysymyksiä työryhmän vahvistaman tehtävänmäärityksen mukaisesti. Tällaiset alaryhmät hajotetaan heti, kun ne ovat täyttäneet toimeksiantonsa.
   4.   Komission edustaja voi pyytää käsiteltävän asian erityisasiantuntijoita tai asiaa hyvin tuntevia tarkkailijoita osallistumaan työryhmän tai tilapäisten ryhmien työhön, jos se on komission mielestä tarpeellista tai hyödyllistä.
   5.   Työryhmän tai tilapäisten ryhmien toimintaan osallistumisen yhteydessä saatuja tietoja ei saa paljastaa, jos komissio katsoo niiden liittyvän luottamuksellisiin asioihin.
   6.   Työryhmä, sherpa-alaryhmä ja tilapäiset ryhmät kokoontuvat yleensä komission tiloissa komission päättämien menettelyjen ja aikataulun mukaisesti. Komissio huolehtii sihteeripalveluista. Muut komission virkamiehet, joita asia koskee, voivat olla läsnä työryhmän ja sen alaryhmien kokouksissa.
   7.   Työryhmä vahvistaa työjärjestyksensä komission laatiman työjärjestysmallin pohjalta.
   8.   Komissio voi julkaista Internetissä työryhmän tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä. Menettelyt ja välikertomukset ovat saatavissa asiaa koskevalla verkkosivulla. Lopullinen kertomus julkaistaan pian työryhmän viimeisen kokouksen jälkeen.
   6 artikla
   Kustannusten korvaaminen
   Komissio korvaa työryhmän toimintaan liittyvät työryhmän jäsenten, sherpa-alaryhmän jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Työryhmän jäsenet, sherpa-alaryhmän jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksikön työryhmälle varaaman vuositalousarvion rajoissa.
   7 artikla
   Soveltaminen
   Tämä päätöstä sovelletaan kahden vuoden ajan siitä päivästä, jona se tehdään.

      Tehty Brysselissä 14 päivänä kesäkuuta 2007.

            Komission puolesta

         Günter VERHEUGEN

            Varapuheenjohtaja

      (1)  KOM(2005) 474, lokakuu 2005.

      (2)  EUVL L 396, 30.12.2006, s. 1, oikaisu EUVL L 136, 29.5.2007, s. 3.

      (3)  EYVL L 317, 3.12.2001, s. 1. Päätös sellaisena kuin se on viimeksi muutettuna päätöksellä 2006/548/EY, Euratom (EUVL L 215, 5.8.2006, s. 38).

      (4)  EYVL L 8, 12.1.2001, s. 1.


title: Neuvoston päätös, annettu 12 päivänä heinäkuuta 2016, Euroopan ammatillisen koulutuksen kehittämiskeskuksen johtokunnan nimittämisestä

text:
               26.7.2016

               FI

               Euroopan unionin virallinen lehti

               C 271/2

         NEUVOSTON PÄÄTÖS,
   annettu 12 päivänä heinäkuuta 2016,
   Euroopan ammatillisen koulutuksen kehittämiskeskuksen johtokunnan nimittämisestä
   (2016/C 271/02)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 ja erityisesti sen 4 artiklan (1),
   ottaa huomioon Kreikan hallituksen toimittaman ehdotuksen,
   sekä katsoo seuraavaa:

               (1)

               Neuvosto nimitti 14 päivänä heinäkuuta 2015 (2) ja 14 päivänä syyskuuta 2015 (3) hyväksymillään päätöksillä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2015 alkavaksi ja 17 päivänä syyskuuta 2018 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on Kreikan käytettävissä Dimitrios CHASAPIS in erottua.

               (3)

               Edellä mainitun keskuksen johtokuntaan olisi nimitettävä jäsenet jäljellä olevaksi toimikaudeksi, joka päättyy 17 päivänä syyskuuta 2018,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan ammatillisen koulutuksen kehittämiskeskuksen johtokunnan jäseniksi jäljellä olevaksi toimikaudeksi eli 17 päivään syyskuuta 2018:
   HALLITUSTEN EDUSTAJAT:

               KREIKKA

               Pafsanias PAPAGEORGIOU

         2 artikla
   Tämä päätös julkaistaan tiedoksi Euroopan unionin virallisessa lehdessä.

      Tehty Brysselissä 12 päivänä heinäkuuta 2016.

            Neuvoston puolesta

            Puheenjohtaja

         P. KAŽIMÍR

      (1)  EYVL L 39, 13.2.1975, s. 1.

      (2)  EUVL C 232, 16.7.2015, p. 2.

      (3)  EUVL C 305, 16.9.2015, p. 2.


title: Poliittisten ja turvallisuusasioiden komitean päätös (YUTP) 2015/1916, annettu 20 päivänä lokakuuta 2015, Euroopan unionin Malissa toteutettavan operaation (EUCAP Sahel Mali) osallistujien komitean perustamisesta (EUCAP Sahel Mali/3/2015)

text:
               24.10.2015

               FI

               Euroopan unionin virallinen lehti

               L 280/28

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/1916,
   annettu 20 päivänä lokakuuta 2015,
   Euroopan unionin Malissa toteutettavan operaation (EUCAP Sahel Mali) osallistujien komitean perustamisesta (EUCAP Sahel Mali/3/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin YTPP-operaatiosta Malissa (EUCAP Sahel Mali) 15 päivänä huhtikuuta 2014 annetun neuvoston päätöksen 2014/219/YUTP (1),
   sekä katsoo seuraavaa:

               (1)

               Neuvosto on päätöksen 2014/219/YUTP 10 artiklan 3 kohdan mukaisesti valtuuttanut poliittisten ja turvallisuusasioiden komitean (PTK) tekemään asiaankuuluvat päätökset osallistujien komitean perustamisesta EUCAP Sahel Malia varten.

               (2)

               Eurooppa-neuvoston 15 ja 16 päivänä kesäkuuta 2001 Göteborgissa antamissa päätelmissä vahvistettiin pääperiaatteet ja järjestelyt, jotka koskevat kolmansien valtioiden osallistumista poliisioperaatioihin. Neuvosto hyväksyi 10 päivänä joulukuuta 2002 asiakirjan ”Neuvonpito ja menettelytavat Euroopan unionin ulkopuolisten valtioiden osallistuessa EU:n siviilikriisinhallintaan”, jossa järjestelyjä kolmansien valtioiden osallistumiseksi siviilikriisinhallintaoperaatioihin kehitettiin edelleen, osallistujien komitean perustaminen mukaan luettuna.

               (3)

               Osallistujien komitean olisi oltava foorumi, jossa käsitellään kaikkia EUCAP Sahel Malin päivittäiseen toteuttamiseen liittyviä ongelmia osallistuvien kolmansien valtioiden kanssa. PTK:n, joka vastaa EUCAP Sahel Malin poliittisesta valvonnasta ja strategisesta johdosta, olisi otettava huomioon osallistujien komitean esittämät näkemykset,

         ON HYVÄKSYNYT TÄMÄN PÄÄTÖKSEN:
   1 artikla
   Sijoittautuminen
   1.   Perustetaan osallistujien komitea Euroopan unionin Malissa toteutettavaa YTPP-operaatiota (EUCAP Sahel Mali) varten.
   2.   Osallistujien komitean tehtävät on määritelty asiakirjassa ”Neuvonpito ja menettelytavat Euroopan unionin ulkopuolisten valtioiden osallistuessa EU:n siviilikriisinhallintaan”.
   2 artikla
   Kokoonpano
   1.   Osallistujien komitean jäseniä ovat:

               a)

               kaikkien jäsenvaltioiden edustajat, ja

               b)

               niiden kolmansien valtioiden edustajat, jotka osallistuvat EUCAP Sahel Maliin ja maksavat rahoitusosuuksia.

         2.   Myös Euroopan komission edustaja voi osallistua osallistujien komitean kokouksiin.
   3 artikla
   Operaation johtajan antamat tiedot
   Operaation johtaja toimittaa säännöllisesti tietoja osallistujien komitealle.
   4 artikla
   Puheenjohtaja
   Osallistujien komitean puheenjohtajana toimii unionin ulkoasioiden ja turvallisuuspolitiikan korkea edustaja tai hänen edustajansa.
   5 artikla
   Kokoukset
   1.   Puheenjohtaja kutsuu osallistujien komitean koolle säännöllisin väliajoin. Olosuhteiden niin vaatiessa kokouksia voidaan kutsua koolle kiireellisesti puheenjohtajan aloitteesta tai jäsenen pyynnöstä.
   2.   Puheenjohtaja jakaa etukäteen esityslistaehdotuksen ja kokousasiakirjat. Puheenjohtaja toimittaa yhteenvedon osallistujien komitean työn tuloksista PTK:lle.
   6 artikla
   Tietojen luottamuksellisuus
   1.   Osallistujien komitean kokouksiin ja käsittelyihin sovelletaan neuvoston turvallisuussääntöjä neuvoston päätöksen 2013/488/EU (2) mukaisesti. Erityisesti edellytetään, että osallistujien komitean edustajilla on riittävä henkilöturvallisuusselvitys.
   2.   Asioiden käsittely osallistujien komiteassa kuuluu salassapitovelvollisuuden piiriin, jollei osallistujien komitea päätä yksimielisesti toisin.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä lokakuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 113, 16.4.2014, s. 21.

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös, tehty 15 päivänä kesäkuuta 2009 , alueiden komitean espanjalaisen jäsenen ja varajäsenen nimeämisestä

text:
               17.6.2009

               FI

               Euroopan unionin virallinen lehti

               C 137/2

      NEUVOSTON PÄÄTÖS,
   tehty 15 päivänä kesäkuuta 2009,
   alueiden komitean espanjalaisen jäsenen ja varajäsenen nimeämisestä
   2009/C 137/02
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi (1).

               (2)

               Yksi alueiden komitean jäsenen paikka on vapautunut Emilio PÉREZ TOURIŇOn toimikauden päätyttyä. Yksi alueiden komitean varajäsenen paikka on vapautunut Julio César FERNÁNDEZ MATOn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:

                           —

                           Alberto NUŇEZ FEIJOO, Presidente de la Xunta de Galicia, Galicia,

                     ja

               b)

               varajäseneksi:

                           —

                           Jesús GAMALLO ALLER, Director General de Relaciones Exteriores y con la Unión Europea, Galicia.

         2 artikla
   Tämä päätös tulee voimaan päivänä, jona se tehdään.

      Tehty Luxemburgin 15 päivänä kesäkuuta 2009.

            Neuvoston puolesta

            Puheenjohtaja

         J. ŠEBESTA

      (1)  EUVL L 56, 25.2.2006, s. 75.


title: 2009/433/EY: Neuvoston päätös, tehty 5 päivänä toukokuuta 2009 , Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksyntää koskevista yhdenmukaisista säännöksistä ohjaamon takaseinän etupuolella olevien ulkonevien osien osalta

text:
               9.6.2009

               FI

               Euroopan unionin virallinen lehti

               L 144/24

      NEUVOSTON PÄÄTÖS,
   tehty 5 päivänä toukokuuta 2009,
   Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksyntää koskevista yhdenmukaisista säännöksistä ohjaamon takaseinän etupuolella olevien ulkonevien osien osalta
   (2009/433/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY (1) ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon,
   sekä katsoo seuraavaa:

               (1)

               Hyötyajoneuvojen hyväksynnästä ohjaamon takaseinän etupuolella olevien ulkonevien osien osalta annetun Yhdistyneiden Kansakuntien Euroopan talouskomission säännön N:o 61, jäljempänä ’sääntö N:o 61’, yhdenmukaisten vaatimusten tarkoituksena on poistaa tekniset esteet osapuolten väliseltä moottoriajoneuvojen kaupalta ja varmistaa kyseisten ajoneuvojen korkeatasoinen käyttöturvallisuus ja -suojaus.

               (2)

               Sääntö N:o 61 on annettu tiedoksi osapuolille, ja se on tullut voimaan säännössä vahvistettuna päivänä tai vahvistettuina päivinä vuoden 1958 tarkistettuun sopimukseen liitettävänä sääntönä kaikkien niiden osapuolten osalta, jotka eivät ole ilmoittaneet, että ne eivät hyväksy sääntöä.

               (3)

               Sääntö N:o 61 olisi otettava osaksi moottoriajoneuvojen tyyppihyväksyntäjärjestelmää ja näin ollen sisällytettävä yhteisön voimassa olevaan lainsäädäntöön,

         ON PÄÄTTÄNYT SEURAAVAA:
   1 artikla
   1.   Euroopan yhteisö sitoutuu soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksyntää koskevista yhdenmukaisista säännöksistä ohjaamon takaseinän etupuolella olevien ulkonevien osien osalta.
   2.   Säännön teksti on tämän päätöksen liitteenä (2).
   2 artikla
   Puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5 päivänä syyskuuta 2007 annetun Euroopan parlamentin ja neuvoston direktiivin 2007/46/EY (3) 35 ja 36 artiklan säännösten mukaisesti tunnustetaan Yhdistyneiden Kansakuntien Euroopan talouskomission säännön N:o 61 sekä N-luokan moottoriajoneuvojen ohjaamon takaseinän etupuolella olevista ulkonevista osista 17 päivänä joulukuuta 1992 annetun neuvoston direktiivin 92/114/ETY (4) vaatimusten vastaavuus.

      Tehty Brysselissä 5 päivänä toukokuuta 2009.

            Neuvoston puolesta

            Puheenjohtaja

         M. KALOUSEK

      (1)  EYVL L 346, 17.12.1997, s. 78.

      (2)  Sääntö julkaistaan jossain Euroopan unionin virallisen lehden tulevassa numerossa.

      (3)  EUVL L 263, 9.10.2007, s. 1.

      (4)  EYVL L 409, 31.12.1992, s. 17.


title: 2009/448/EY: Neuvoston päätös, tehty 28 päivänä toukokuuta 2009 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta De Nederlandsche Bankin ulkopuolisen tilintarkastajan osalta

text:
               12.6.2009

               FI

               Euroopan unionin virallinen lehti

               L 149/64

      NEUVOSTON PÄÄTÖS,
   tehty 28 päivänä toukokuuta 2009,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta De Nederlandsche Bankin ulkopuolisen tilintarkastajan osalta
   (2009/448/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan ja erityisesti sen 27.1 artiklan,
   ottaa huomioon Euroopan unionin neuvostolle De Nederlandsche Bankin ulkopuolisesta tilintarkastajasta 3 päivänä huhtikuuta 2009 annetun Euroopan keskuspankin suosituksen EKP/2009/8 (1),
   sekä katsoo seuraavaa:

               (1)

               Euroopan keskuspankin neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat Euroopan keskuspankin (EKP) ja eurojärjestelmään kuuluvien kansallisten keskuspankkien tilit.

               (2)

               Josephus Andreas Nijhuis, rekisteröity tilintarkastaja ja PricewaterhouseCoopers Accountants N.V.:n hallituksen puheenjohtaja, nimitettiin 12 päivänä heinäkuuta 2005 De Nederlandsche Bankin (”DNB”) ulkopuoliseksi tilintarkastajaksi tilikaudesta 2005 alkaen siten, että hän toimii omissa nimissään ja että hänen toimikautensa on pituudeltaan määrittelemätön, kuitenkin niin, että toimikausi on vahvistettava vuosittain.

               (3)

               Josephus Andreas Nijhuis erosi PricewaterhouseCoopers Accountants N.V.:n palveluksesta 1 päivästä lokakuuta 2008 alkaen, ja sen vuoksi on tarpeen nimittää uudet tilintarkastajat.

               (4)

               De Nederlandsche Bank on valinnut PricewaterhouseCoopers Accountants N.V.:n ulkopuoliseksi tilintarkastajakseen tilikausiksi 2008–2011.

               (5)

               EKP:n neuvosto suositteli, että PricewaterhouseCoopers Accountants N.V. nimitetään De Nederlandsche Bankin ulkopuoliseksi tilintarkastajaksi tilikausiksi 2008–2011.

               (6)

               EKP:n neuvoston suositusta olisi noudatettava ja päätös 1999/70/EY (2) olisi muutettava vastaavasti,

         ON PÄÄTTÄNYT SEURAAVAA:
   1 artikla
   Korvataan päätöksen 1999/70/EY 1 artiklan 8 kohta seuraavasti:

      ”8.   PricewaterhouseCoopers Accountants N.V. hyväksytään De Nederlandsche Bankin ulkopuoliseksi tilintarkastajaksi tilikausiksi 2008–2011.”

   2 artikla
   Tämä päätös annetaan tiedoksi Euroopan keskuspankille.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä toukokuuta 2009.

            Neuvoston puolesta

            Puheenjohtaja

         V. TOŠOVSKÝ

      (1)  EUVL C 93, 22.4.2009, s. 1.

      (2)  EYVL L 22, 29.1.1999, s. 69.


Avis juridique important

|

32003D0783

2003/783/EY: Neuvoston päätös, tehty 27 päivänä lokakuuta 2003, alueiden komitean varajäsenen nimeämisestä

Virallinen lehti nro L 286 , 04/11/2003 s. 0018 - 0018

Neuvoston päätös,tehty 27 päivänä lokakuuta 2003,alueiden komitean varajäsenen nimeämisestä(2003/783/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Espanjan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut varajäsenen paikka Manuel COBO VEGAn toimikauden päätyttyä, mikä on annettu neuvostolle tiedoksi 6 päivänä lokakuuta 2003,ON PÄÄTTÄNYT SEURAAVAA:Ainoa artiklaNimetään Juan GONZÁLEZ BLASCO, Consejero de Obras Públicas, Urbanismo y Transporte, Comunidad de Madrid, alueiden komitean varajäseneksi Manuel COBO VEGAn tilalle jäljellä olevaksi toimikaudeksi eli 25 päivään tammikuuta 2006 saakka.Tehty Luxemburgissa 27 päivänä lokakuuta 2003.Neuvoston puolestaPuheenjohtajaA. Matteoli(1) EYVL L 24, 26.1.2002, s. 38.


Avis juridique important

|

32004D0444

2004/444/Euratom: Neuvoston päätös, tehty 26 päivänä huhtikuuta 2004, päätöksen 2002/668/Euratom muuttamisesta rahoitusohjeen mukauttamiseksi Euroopan unionin laajentumisen vuoksi

Virallinen lehti nro L 127 , 29/04/2004 s. 0112 - 0113

Neuvoston päätös,tehty 26 päivänä huhtikuuta 2004,päätöksen 2002/668/Euratom muuttamisesta rahoitusohjeen mukauttamiseksi Euroopan unionin laajentumisen vuoksi(2004/444/Euratom)EUROOPAN UNIONIN NEUVOSTO, jokaottaa huomioon Euroopan atominenergiayhteisön perustamissopimuksen ja erityisesti sen 7 artiklan,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Euroopan unionin laajentumisen vuoksi eurooppalaisen tutkimusalueen toteuttamista tukevasta Euroopan atomienergiayhteisön (Euratomin) kuudennesta tutkimuksen ja koulutuksen puiteohjelmasta (2002-2006) tehdyn neuvoston päätöksen 2002/668/Euratom(2) rahoitusohjetta olisi mukautettava.(2) Puiteohjelman rahoitusohjetta olisi korotettava ja lisämäärärahat olisi jaettava lineaarisesti puiteohjelman toimien kesken. Lineaarisuuden periaatetta olisi myös noudatettava päätöksen 2002/668/Euratom 4 artiklan mukaisesti kaikkien puiteohjelman toimien toteuttamisessa,ON PÄÄTTÄNYT SEURAAVAA:Ainoa artiklaMuutetaan päätös 2002/668/Euratom seuraavasti:1) Korvataan 2 artiklan 1 kohta seuraavasti:"1. Rahoitusohje kuudennen puiteohjelman toteuttamiseksi vuosina 2002-2006 on 1352 miljoonaa euroa. Kunkin toimen osuus vahvistetaan liitteessä II."2) Korvataan liite II tämän päätöksen liitteellä.Tehty Luxemburgissa 26 päivänä huhtikuuta 2004.Neuvoston puolestaPuheenjohtajaJ. Walsh(1) Lausunto annettu 9. maaliskuuta 2004 (ei vielä julkaistu virallisessa lehdessä).(2) EYVL L 232, 29.8.2002, s. 34.LIITE"LIITE IIRAHOITUSOHJE, ERI TOIMIEN OSUUDET JA OHJEELLINEN JAKAUTUMINEN>TAULUKON PAIKKA>"


Avis juridique important

|

32001D0200

Neuvoston päätös, tehty 12 päivänä maaliskuuta 2001, Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 1999/34/YUTP täytäntöönpanosta Latinalaisessa Amerikassa ja Karibian alueella

Virallinen lehti nro L 072 , 14/03/2001 s. 0001 - 0002

Neuvoston päätös,tehty 12 päivänä maaliskuuta 2001,Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 1999/34/YUTP täytäntöönpanosta Latinalaisessa Amerikassa ja Karibian alueella(2001/200/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen 17 päivänä joulukuuta 1998 hyväksytyn neuvoston yhteisen toiminnan 1999/34/YUTP(1),sekä katsoo seuraavaa:(1) Käsiaseiden ja kevyiden aseiden hallitsematon keskittyminen ja leviäminen on uhka rauhalle ja turvallisuudelle sekä heikentää kestävän kehityksen näkymiä muun ohella Latinalaisessa Amerikassa ja Karibian alueella.(2) Tällä päätöksellä on tarkoitus panna täytäntöön yhteinen toiminta 1999/34/YUTP antamalla taloudellista tukea Limassa (Peru) sijaitsevan Yhdistyneiden Kansakuntien aseistariisuntaosaston alaisena toimivan Yhdistyneiden Kansakuntien rauhan, aseriisunnan ja kehityksen Latinalaisen Amerikan ja Karibian alueen aluekeskuksen, jäljempänä "keskus", hankkeisiin. Tuen tarkoituksena on soveltuvaa opastusta antamalla avustaa keskuksen tulli- ja poliisiviranomaisille suunnattua koulutustoimintaa sekä sen hanketta sellaisen laitteiston käyttöön antamiseksi, jonka avulla voidaan perustaa tietokantoja käsiaseiden ja kevyiden aseiden keskittymisestä Latinalaisessa Amerikassa ja Karibian alueella.(3) Taloudellisen tuen tarkoituksena on saada aikaan kehitystä, jonka avulla viranomaisten tietoisuutta vastuustaan lisätään siten, että ne saavat paikallisen väestön tuen.(4) Taloudellisen tuen tarkoituksena on myös vahvistaa sekä Euroopan unionin että keskuksen asemaa ennaltaehkäisevässä toiminnassa ja sillä on erityinen merkitys Euroopan unionin kannalta heinäkuussa 2001 pidettävää käsiaseiden ja kevyiden aseiden laittoman kaupan eri osa-alueita käsittelevää Yhdistyneiden Kansakuntien konferenssia silmällä pitäen,ON PÄÄTTÄNYT SEURAAVAA:1 artikla1. Euroopan unioni tukee keskuksen suunnittelemia toimia.2. Tätä varten Euroopan unioni avustaa:a) keskusta alueen maiden tulli- ja poliisiviranomaisille suunnatussa koulutustoiminnassa;b) keskuksen hanketta sellaisen materiaalin käyttöön antamiseksi alueen maiden tulli- ja poliisiviranomaisten käyttöön, jonka avulla voidaan perustaa tietokantoja käsiaseiden ja kevyiden aseiden keskittymisestä Latinalaisessa Amerikassa ja Karibian alueella.3. Edellä 2 kohdassa tarkoitetun toiminnan ja hankkeen tukemiseksi Euroopan unioni antaa Yhdistyneiden Kansakuntien aseistariisuntaosaston välityksellä taloudellista tukea keskukselle.2 artikla1. Rahoitusohje 1 artiklassa mainittuihin tarkoituksiin on 345000 euroa.2. Edellä 1 kohdassa mainitulla määrällä rahoitettavia menoja hallinnoidaan talousarvioon sovellettavien yhteisön menettelyjen ja sääntöjen mukaisesti.3 artiklaPuheenjohtaja antaa neuvostolle tietoja tämän päätöksen soveltamisesta.4 artikla1. Tätä päätöstä noudatetaan päivästä, jona se tehdään. Sen voimassaolo päättyy 14 päivänä maaliskuuta 2002.2. Tätä päätöstä tarkastellaan uudelleen kahdeksan kuukauden kuluttua päivästä, jona se tehdään.5 artiklaTämä päätös julkaistaan virallisessa lehdessä.Tehty Brysselissä 12 päivänä maaliskuuta 2001.Neuvoston puolestaPuheenjohtajaB. Ringholm(1) EYVL L 9, 15.1.1999, s. 1.


Avis juridique important

|

31997D0389

97/389/EY: Neuvoston päätös, tehty 21 päivänä toukokuuta 1997, huumeiden ja psykotrooppisten aineiden laittomassa valmistuksessa usein käytettäviä esiasteita ja kemiallisia aineita koskevan Euroopan yhteisön ja Amerikan yhdysvaltojen sopimuksen tekemisestä

Virallinen lehti nro L 164 , 21/06/1997 s. 0022 - 0023

NEUVOSTON PÄÄTÖS,tehty 21 päivänä toukokuuta 1997,huumeiden ja psykotrooppisten aineiden laittomassa valmistuksessa usein käytettäviä esiasteita ja kemiallisia aineita koskevan Euroopan yhteisön ja Amerikan yhdysvaltojen sopimuksen tekemisestä (97/389/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen ja 228 artiklan 4 kohdan kanssa,ottaa huomioon komission ehdotuksen,sekä katsoo, ettäneuvosto valtuutti 25 päivänä syyskuuta 1995 komission neuvottelemaan yhteisön puolesta huumeiden esiasteiden ja kemiallisten aineiden valvontaa koskevat sopimukset Amerikan valtioiden järjestön (OAS) jäsenvaltioiden kanssa,Euroopan yhteisön ja Yhdysvaltojen suhteita koskevassa asiakirjassa asetettiin Euroopan yhteisön ja Yhdysvaltojen välisissä suhteissa etusijalle sellaisen huumeiden esiasteita koskevan sopimuksen tekeminen, johon sisältyy erityinen lähetyksiä edeltävä tietojenvaihtomenettely,komissio saattoi neuvottelut Amerikan yhdysvaltojen kanssa päätökseen 11 päivänä huhtikuuta 1997 tämän luvun ja yhteisön ja Yhdysvaltojen suhteita koskevan asiakirjan säännösten perusteella, jaon aiheellista, että neuvosto valtuuttaa komission hyväksymään, sen kuultua neuvoston nimeämää erityiskomiteaa, muutokset yhteisön puolesta silloin kun sopimuksessa määrätään, että yhteinen seurantaryhmä hyväksyy ne; kyseinen valtuutus rajoitetaan kuitenkin koskemaan sopimuksen liitteiden muuttamista, jos kyseessä on huumeiden esiasteista ja kemiallisista aineista annettuun yhteisön lainsäädäntöön jo sisältyvät aineet,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Amerikan yhdysvaltojen sopimus huumeiden ja psykotrooppisten aineiden laittomassa valmistuksessa usein käytettävistä esiasteista ja kemiallisista aineista.Sopimuksen teksti on tämän päätöksen liitteenä.2 artikla 1. Komissio edustaa yhteisöä jäsenvaltioiden edustajien avustamana sopimuksen 11 artiklassa määrätyssä yhteisessä seurantaryhmässä.2. Komissio valtuutetaan hyväksymään yhteisön puolesta yhteisen seurantaryhmän sopimuksen liitteisiin tekemät muutokset sopimuksen 12 artiklassa määrättyä menettelyä noudattaen.Komissiota avustaa tässä tehtävässä neuvoston nimeämä erityiskomitea.3. Edellä 2 kohdassa tarkoitettu valtuutus rajoitetaan koskemaan niitä aineita, jotka sisältyvät jo huumeiden esiasteista ja kemiallisista aineista annettuun asiaa koskevaan yhteisön lainsäädäntöön.3 artikla Neuvoston puheenjohtajalle annetaan lupa nimetä henkilö, joka valtuutetaan allekirjoittamaan sopimus yhteisöä sitovasti (1).Tämä päätös julkaistaan Euroopan yhteisöjen virallisessa lehdessä.Tehty Brysselissä 21 päivänä toukokuuta 1997.Neuvoston puolestaM. PATIJNPuheenjohtaja(1) Ks. tämän virallisen lehden sivu 35


Avis juridique important

|

31994D0500

94/500/EY: Neuvoston päätös, tehty 21 päivänä helmikuuta 1994, Euroopan talousyhteisön ja Euroopan hiili- ja teräsyhteisön sekä Puolan tasavallan välisen väliaikaisen sopimuksen ja Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen liitteen IV b muuttamista koskevan Euroopan yhteisön ja Puolan tasavallan välisen sopimuksen tekemisestä kirjeenvaihtona

Virallinen lehti nro L 202 , 05/08/1994 s. 0019 - 0019 Suomenk. erityispainos Alue 11 Nide 32 s. 0121  Ruotsink. erityispainos Alue 11 Nide 32 s. 0121

NEUVOSTON PÄÄTÖS,tehty 21 päivänä helmikuuta 1994,Euroopan talousyhteisön ja Euroopan hiili- ja teräsyhteisön sekä Puolan tasavallan välisen väliaikaisen sopimuksen ja Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen liitteen IV b muuttamista koskevan Euroopan yhteisön ja Puolan tasavallan välisen sopimuksen tekemisestä kirjeenvaihtona (94/500/EY)EUROOPAN UNIONIN NEUVOSTO, jokaottaa huomion Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäPuolan viranomaisten pyynnöstä olisi muutettava tämän maan kanssa tehtyjen väliaikaisen sopimuksen ja Eurooppa-sopimuksen liitettä IV b kirjeenvaihtona tehtävällä sopimuksella,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan talousyhteisön ja Euroopan hiili- ja teräsyhteisön sekä Puolan tasavallan välisen väliaikaisen sopimuksen ja Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen liitteen IV b muuttamista koskeva Euroopan yhteisön ja Puolan tasavallan välinen kirjeenvaihtona oleva sopimus.Sopimuksen tekstit ja siihen liittyvä yhteisön julistus ovat tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti.Tehty Brysselissä 21 päivänä helmikuuta 1994.Neuvoston puolestaPuheenjohtajaTh. PANGALOS


Avis juridique important

|

31967D0790

67/790/ETY: Neuvoston päätös, tehty 14 päivänä joulukuuta 1967, tietyistä yhteisen liikennepolitiikan alan toimenpiteistä

Virallinen lehti nro 322 , 30/12/1967 s. 0004 - 0005 Suomenk. erityispainos Alue 7 Nide 1 s. 0044  Tanskank. erityispainos: Sarja II Nide IV s. 0023  Ruotsink. erityispainos Alue 7 Nide 1 s. 0044  Englannink. erityispainos: Sarja II Nide IV s. 0023  Kreikank. erityispainos: Luku 07 Nide 1 s. 0076

NEUVOSTON PÄÄTÖS,tehty 14 päivänä joulukuuta 1967,tietyistä yhteisen liikennepolitiikan alan toimenpiteistä (67/790/ETY)EUROOPAN YHTEISÖJEN NEUVOSTO, jokaottaa huomioon 20 päivänä lokakuuta 1966 tehdyn neuvoston päätöksen johdosta 10 päivänä helmikuuta 1967 tehdyn komission päätöslauselman yhteisestä liikennepolitiikasta,ottaa huomioon Italian hallituksen 21 päivänä syyskuuta 1967 laatiman muistion yhteistä liikennepolitiikkaa koskevien neuvottelujen uudelleen käynnistämisestä,sekä katsoo, ettäon tärkeää mahdollisimman pian toteuttaa tietyt tulliliiton voimaantuloon liittyvät toimenpiteet liikenteen alalla ja jatkaa samalla pitkän aikavälin toimenpiteiden valmistelua,näiden ensimmäisten toimenpiteiden tavoitteena on oltava toisaalta kilpailuehtojen tiettyjä rautatie-, maantie- ja sisävesiliikennettä koskevan kilpailuun vaikuttavien säännösten yhdenmukaistaminen 13 päivänä toukokuuta 1965 tehdyn neuvoston päätöksen () mukaisella alalla, ja päätöksen täytäntöönpanosäännökset on saatettava voimaan mahdollisimman pian, sekä toisaalta kustannusrakenteiden lähentäminen, jaennen 1 päivää heinäkuuta 1968 olisi annettava säännökset teiden tavaraliikennemarkkinoiden järjestämisestä yhteisössä sekä ohjelma toimenpiteistä, joilla voidaan varmistaa yhteisen liikennepolitiikan myöhempi kehitys,1. Sopii komission ehdotusten perusteella:  P  antavansa seuraavan liikennekysymyksiä käsittelevän istuntonsa aikana ja viimeistään kuuden kuukauden kuluessa yhteisön sääntelyn, joka koskee tiettyjen sosiaalialan säännösten yhdenmukaistamista maantieliikenteen alalla;  P  vahvistavansa ennen 1 päivää heinäkuuta 1968 seuraavat toimenpiteet: a) kilpailusääntöjen soveltaminen liikenteeseen; b) liikennetukia koskeva sääntely; c) edellä mainitun 13 päivänä toukokuuta 1965 tehdyn neuvoston päätöksen 1 artiklan a ja b alakohdan määräysten täytäntöönpano; d) 1 200 kolmen vuoden lupaa käsittävän yhteisön kiintiön muodostaminen tavaroiden maantiekuljetuksia varten; e) vaihteluvälijärjestelmän laatiminen jäsenmaiden välisiin tavaroiden maantiekuljetuksiin; f) erityiskomiteoiden luominen huolehtimaan edellä mainittujen toimenpiteiden mukaisista tehtävistä, erityisesti markkinavalvonnasta.2. a) Kiinnittää huomiota komission tiedonantoon, jonka mukaan tämä esittää:2. a) aa) ennen 1 päivää helmikuuta 1968 muutokset 18 päivänä maaliskuuta 1964 tehtyyn ehdotukseen asetukseksi, joka koskee moottoriajoneuvojen kaksinkertaisen verotuksen poistamista kansainvälisessä liikenteessä sekä 20 päivänä heinäkuuta 1966 tehtyyn ehdotukseen direktiiviksi, joka koskee kuljetuskaluston säiliöissä olevan polttoaineen tullittomuuteen liittyvien säännösten yhdenmukaistamista. Näiden muutosten tavoitteena on:2. a) aa)  P kaksinkertaisen verotuksen osalta tilapäisen ratkaisun hyväksyminen sen periaatteen pohjalta, että ajoneuvot ovat suhteessa oleskelun kestoon sen jäsenvaltion verotuksen alaisia, jossa ne liikennöivät;2. a) aa)  P polttoaineen tullittomuuden osalta 50 litran vapautus, jota määrää korotetaan neuvoston päätöksellä jokaisen olennaisen kansallisen dieselöljyveron lähentämistoimen yhteydessä;2. a) bb) ennen 1 päivää heinäkuuta 1968 ehdotukset, jotka koskevat ensimmäisiä toimenpiteitä infrastruktuurin käyttömaksuja koskevan järjestelmän käyttöönottamiseksi ja joihin sisältyy erityisesti:2. a) bb)  P hyötyajoneuvojen verorakenteiden yhtenäistäminen ottaen huomioon edellä mainitun 13 päivänä toukokuuta 1965 tehdyn neuvoston päätöksen 2 artiklan määräykset siten, että maksut painottuvat eri ajoneuvoluokkien infrastruktuurin käytöstä yhteiskunnalle aiheutuvien kustannusten mukaan;2. a) bb)  P yhtenäisen ja pysyvän kirjanpidon käyttöönottaminen kussakin jäsenvaltiossa kunkin liikennemuodon infrastruktuurimenojen osalta;2. a) cc) ennen 1 päivää tammikuuta 1971 ehdotukset, jotka koskevat kahdenvälisten kiintiöiden käyttöönottoa jäsenvaltioiden välisissä tavaroiden maantiekuljetuksissa ottaen huomioon edellä aa ja bb alakohdassa mainituista toimenpiteistä saadut tulokset. b) Hyväksyy edellä a alakohdassa päätetyn aikataulun ja yleislinjan. c) Ottaa tiedoksi komission julistuksen, jonka mukaan tämä esittää ennen 1 päivää heinäkuuta 1968 dieselöljyyn kohdistuvien kansallisten verojen asteittaista lähentämistä koskevat ehdotukset.3. Korostaa tarvetta jatkaa nopeasti rautateiden taloudellisen ja rahoitustilanteen tervehdyttämistä ottaen huomioon rautateiden ongelmia tarkastelleiden kokousten päätelmät ja tässä tarkoituksessa korostaa tarvetta antaa ennen 1 päivää tammikuuta 1969:  P 26 päivänä toukokuuta 1967 tehdyn komission ehdotuksen perusteella asetus julkisten palveluiden käsitteeseen liittyviä velvoitteita koskevasta jäsenvaltioiden toiminnasta;  P asetus rautateiden kirjanpidon yhdenmukaistamisesta, josta komissio tekee sille ehdotuksen ennen 1 päivää maaliskuuta 1968.4. Antaa pysyvien edustajien komitean tehtäväksi valmistella tämän päätöksen 1 kohdan täytäntöönpanoa. Komiteaa kehotetaan antamaan neuvostolle sen seuraavaa liikenneongelmia käsittelevää istuntoa varten osakertomus, johon on liitettävä ehdotukset tällä alalla annettaviksi säädöksiksi.Tehty Brysselissä 14 päivänä joulukuuta 1967Neuvoston puolestaPuheenjohtajaG. LEBER() EYVL N:o 88, 24.5.1965, s. 1500/65